b'\n_START_ARTICLE_\nEksplosjonen i Tirana 15. mars 2008\n_START_SECTION_\nBakgrunn\n_START_PARAGRAPH_\nAlbanske myndigheter har satt i gang en prosess med \xc3\xa5 destruere gammel ammunisjon, i forbindelse med sin NATO-s\xc3\xb8knad. Reuters meldte om at s\xc3\xa5 mye som 3000 tonn med v\xc3\xa5pen og ammunisjon skal ha v\xc3\xa6rt lagret p\xc3\xa5 stedet.Lag med amerikanske r\xc3\xa5dgivere var tilstede for \xc3\xa5 hjelpe albanerne med destrueringen. Den albanske statsministeren, Sali Berisha, fortalte etter ekplsjonen at landet sliter med enorme mengder med ammunisjon.\n_START_SECTION_\nEksplosjonen\n_START_PARAGRAPH_\nEksplosjonen skjedde like ved Mother Teresa Tirana International Airport, i landsbyen Gerdec cirka seks mil nord for Tirana. _NEWLINE_Eksplosjonene ble angivelig utl\xc3\xb8st da albanske og amerikanske eksperter skal ha flyttet flere bomber, patroner og granater som var fra andre verdenskrig. Terrorisme ble ikke vurdert som \xc3\xa5rsak til hendelsen. Eksplosjonene etterlot seg enorme kratre i omr\xc3\xa5det, noen av disse var 20 meter dype og minst 50 meter i diameter, og varte i hele 18 timer._NEWLINE_Den f\xc3\xb8rste eksplosjonen var s\xc3\xa5 kraftig at den kunne merkes og h\xc3\xb8res til nabolandet Makedonia, hele 150 kilometer unna. Mange trodde eksplosjonen faktisk skjedde i Makedonia og varslet albansk politi. Vindusruter i en rekke hus i Makedonia ble ogs\xc3\xa5 knust som f\xc3\xb8lge av eksplosjonen, if\xc3\xb8lge en polititalsmann. Etter den f\xc3\xb8rste, kraftige eksplosjonen fortsatte mindre sprengladninger \xc3\xa5 detonere p\xc3\xa5 omr\xc3\xa5det i minst to timer. Spesialstyrker fra den albanske h\xc3\xa6ren skal ha blitt satt inn i fors\xc3\xb8kene p\xc3\xa5 \xc3\xa5 redde arbeidere fra omr\xc3\xa5det der eksplosjonen skjedde. Flere tusen granater ble spredt over store omr\xc3\xa5der av eksplosjonen og flere av dem var fremdeles ueksplodert, noe som vanskeliggjorde redningsarbeidet.\n_START_SECTION_\nSkader\n_START_PARAGRAPH_\nDen albanske helseministeren, Nard Ndoka, sa at minst 155 personer var skadd, flesteparten av disse var sivile. En lokal journalist, Altin Kodra, sa at s\xc3\xa5 mange som 260 personer var hardt skadd av eksplosjonen. Albanske myndigheter savnet ogs\xc3\xa5 tre grupper p\xc3\xa5 21 personer som arbeidet med destrueringen._NEWLINE_Albanias internasjonale flyplass ligger i n\xc3\xa6rheten av basen, og eksplosjonen f\xc3\xb8rte til materielle skader b\xc3\xa5de p\xc3\xa5 flyplassen og p\xc3\xa5 n\xc3\xa6rliggende bygninger i omr\xc3\xa5det. Flere flyginger inn og ut m\xc3\xa5tte innstilles som f\xc3\xb8lge av ulykken. Hus og bygninger som var over 500 meter unna eksplosjonene ble \xc3\xb8delagt. I landsbyen Gerdec, like ved milit\xc3\xa6rbasen, ble mange hustak bl\xc3\xa5st av, og enkelte hus er redusert ned til bare grunnmuren. S\xc3\xa5 mange som 300 hus ble fullstendig \xc3\xb8delagt._NEWLINE_Redningsarbeidere klarte dog \xc3\xa5 redde 25 sivile som hadde s\xc3\xb8kt tilflukt i en bunker fra den albanske kommunist-\xc3\xa6raen.\n_START_SECTION_\nEtterforsking\n_START_PARAGRAPH_\nDen albanske statsministeren, Sali Berisha, beordret landet sjefs-aktorat om \xc3\xa5 overse etterforskingen av eksplosjonene.'